CELEX: 62008TN0572
Language: lt
Date: 2008-12-19 00:00:00
Title: Byla T-572/08 P 2008 m. gruodžio 19 d. Europos Bendrijų Komisijos pateiktas apeliacinis skundas dėl 2008 m. lapkričio 13 d. Tarnautojų teismo sprendimo byloje F-90/07, Traore prieš Komisiją

21.2.2009   
            
            
               LT
            
            
               Europos Sąjungos oficialusis leidinys
            
            
               C 44/64
            
         2008 m. gruodžio 19 d. Europos Bendrijų Komisijos pateiktas apeliacinis skundas dėl 2008 m. lapkričio 13 d. Tarnautojų teismo sprendimo byloje F-90/07, Traore prieš Komisiją
   
   (Byla T-572/08 P)
   (2009/C 44/109)
   Proceso kalba: prancūzų
   Šalys
   
      Apeliantė: Europos Bendrijų Komisija, atstovaujama J. Currall, G. Berscheid ir B. Eggers
   
      Kita proceso šalis: Amadou Traore (Rhode-Saint-Genèse, Belgija)
   Apeliantės reikalavimai
   
               —
            
            
               Panaikinti 2008 m. lapkričio 13 d. Tarnautojų teismo sprendimą byloje F-90/07, kiek juo patvirtinamas pirmasis pagrindas, susijęs su įdarbinimo procedūrų pažeidimu, Pareigūnų nuostatų 7 straipsnio 1 dalies ir 29 straipsnio 1 dalies pažeidimu bei vienodo požiūrio principo ir pranešimo apie laisvą darbo vietą principo pažeidimu, nes pareigos buvo priskirtos AD 9-AD 14 lygiams tiek, kiek jos susijusios su už užduočių vykdymą atsakingo vadovo pareigomis delegacijoje Tanzanijoje ir panaikina A. Traore kandidatūros atmetimą bei S. paskyrimą į šias pareigas.
            
         
               —
            
            
               Atmesti A. Traore ieškinį, pareikštą Tarnautojų teismui byloje F-90/07, tiek, kiek šis teismas jį patenkino.
            
         
               —
            
            
               Priteisti iš ieškovo pirmojoje instancijoje bylinėjimosi išlaidas apeliacinėje instancijoje ir priteisti bylinėjimosi išlaidas procese Tarnautojų teisme.
            
         Apeliacinio skundo pagrindai ir pagrindiniai argumentai
   Šiuo apeliaciniu skundu Komisija prašo panaikinti 2008 m. lapkričio 13 d. Tarnautojų teismo sprendimą byloje Traore prieš Komisiją, F-90/07, kuriuo šis teismas panaikino 2006 m. gruodžio 12 d. Komisijos sprendimą, kuriuo atmetama A. Traore kandidatūra į už užduočių vykdymą atsakingo vadovo pareigas delegacijoje Tanzanijoje, ir sprendimą paskirti kitą kandidatą į šias pareigas, nes aptariamos pareigos buvo priskirtos AD 9-AD 14 lygiams (o ne apribotos dviejų AD 9/AD 10, AD 11/AD 12 ar AD 13/AD 14 lygių grupe).
   Pagrįsdama apeliacinį skundą, Komisija remiasi pagrindais, atitinkamai susijusiais su:
   
               —
            
            
               Tarnautojų teismo padaryta teisės klaida, neapsižvelgiant į 2008 m. liepos 8 d. Pirmosios instancijos teismo sprendimą Komisija prieš Economidis (T-56/07 P, dar nepaskelbtas Rinkinyje), nes Tarnautojų teismas klaidingai apribojo šio sprendimo taikymo sritį tik skyriaus vadovo pareigų atveju, tuo tarpu kai tos pačios sąlygos taikytinos ne sistemoje esančioms pareigoms, kaip antai nagrinėjamos šiuo atveju;
            
         
               —
            
            
               bendrojo tarnybos intereso ir gero administravimo principų nepaisymu.